KOMISIJOS SPRENDIMAS
2005 m. rugpjūčio 2 d.
dėl avių identifikavimo ir registravimo sistemos Airijoje pripažinimo pagal Tarybos reglamento (EB) Nr. 21/2004 4 straipsnio 2 dalies d punktą
(pranešta dokumentu Nr. C(2005) 2911)
(autentiškas tik tekstas anglų kalba)
(Tekstas svarbus EEE)
(2005/597/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. gruodžio 17 d. Tarybos reglamentą (EB) Nr. 21/2004, nustatantį avių ir ožkų identifikavimo bei registravimo sistemą ir iš dalies pakeičiantį Reglamentą (EB) Nr. 1782/2003 bei Direktyvas 92/102/EEB ir 64/432/EEB (1), ypač į jo 4 straipsnio 2 dalies d punktą,
kadangi:
(1)
Airijos kompetentinga institucija pateikė prašymą kartu su atitinkamais dokumentais dėl toje valstybėje narėje įdiegtos avių identifikavimo ir registravimo sistemos pripažinimo.
(2)
Atlikus Komisijos veterinarijos patikrinimą Airijoje, Bendrijos ekspertai atliko avių identifikavimo ir registravimo sistemos auditą ir pripažino ją gerai veikiančia, jeigu vykdomi tam tikri įsipareigojimai.
(3)
Airija ėmėsi visų reikiamų priemonių, siekdama užtikrinti, kad būtų laikomasi 2005 m. liepos 9 d. Reglamento (EB) Nr. 21/2004 nuostatų.
(4)
Kompetentinga institucija turėtų atlikti atitinkamus patikrinimus, norėdama įsitikinti, kad avių identifikavimo ir registravimo sistema tinkamai įdiegta.
(5)
Todėl avių identifikavimo ir registravimo sistema Airijoje turėtų būti patvirtinta, siekiant antrines identifikavimo priemones pakeisti šia sistema, išskyrus gyvūnus, kuriais prekiaujama Bendrijoje.
(6)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Pagal Reglamento (EB) Nr. 21/2004 4 straipsnio 2 dalies c punktą numatyta avių identifikavimo ir registravimo sistema, įdiegta Airijoje, pripažįstama gerai veikiančia nuo 2005 m. liepos 9 d.
2 straipsnis
Nepažeidžiant nuostatų, kurios bus nustatytos pagal Reglamento (EB) Nr. 21/2004 10 straipsnio 1 dalies a punktą, kompetentinga institucija kiekvienais metais vykdo atitinkamus patikrinimus vietose, siekdama įsitikinti, kad augintojai laikosi avių identifikavimo ir registravimo reikalavimų.
3 straipsnis
Šis sprendimas skirtas Airijai.
Priimta Briuselyje, 2005 m. rugpjūčio 2 d.